b'\n_START_ARTICLE_\nTrikloroizocianurna kislina\n_START_SECTION_\nIdentifikacija snovi ali pripravka:\n_START_PARAGRAPH_\nIdentifikacija snovi ali pripravka: Trikloroizocianurna kislina\n_START_SECTION_\nSestava s podatki o nevarnih sestavinah:\n_START_PARAGRAPH_\nVsebuje: Trikloroizocianurna kislina: ES \xc5\xa1t.: 201-782-8, CAS \xc5\xa1t.: 87-90-1, R stavki: R8-22-31-36/37-50/53, Indeks \xc5\xa1t.: 613-031-00-5\n_START_SECTION_\nSestava s podatki o nevarnih sestavinah:\n_START_PARAGRAPH_\nOznaka nevarnosti: zdravju \xc5\xa1kodljivo saj lahko povzro\xc4\x8di razjede ko\xc5\xbee in sluznic. Posledice so odvisne od poti vnosa v organizem.\n_START_SECTION_\nUgotovitve o nevarnih lastnostih:\n_START_PARAGRAPH_\nZau\xc5\xbeitje je zdravju nevarno. \xc4\x8ce pride do oralnega vnosa te snovi, le-to povzro\xc4\x8di mo\xc4\x8dne bole\xc4\x8dine v ustih, \xc5\xberelu, po\xc5\xbeiralniku in \xc5\xbeelodcu. Mo\xc5\xbeni so krvavi izbljuvki (hematemeza) in hipersalivacije. Pojavijo se te\xc5\xbeave s po\xc5\xbeiranjem, ki je zelo ote\xc5\xbeeno oziroma nemogo\xc4\x8de. Lahko pride do \xc5\xa1oka. Ob stiku mo\xc4\x8dno dra\xc5\xbei o\xc4\x8di in dihala. Snov, ki je vne\xc5\xa1ena v telo z inhalacijo, povzro\xc4\x8da peko\xc4\x8d ob\xc4\x8dutek v nosu, ustih, za prsnico, suh dra\xc5\xbee\xc4\x8d ka\xc5\xa1elj. Bele\xc5\xbei se zbadajo\xc4\x8d ob\xc4\x8dutek v o\xc4\x8deh s pove\xc4\x8danim solzenjem in izrazito porde\xc4\x8ditvijo belo\xc4\x8dnic. Mo\xc5\xbeen je tudi nastanek plju\xc4\x8dnega edema. V stiku z drugimi kislinami se spro\xc5\xa1\xc4\x8da strupen plin. Ima strupene u\xc4\x8dinke na vodno okolje, zelo nevaren za vodne organizme. Napotki za nevarnost: Zastrupitev je lahko opazna \xc5\xa1ele po nekaj urah. Nadzor ponesre\xc4\x8denca, ki je pri\xc5\xa1el v stik s trikloroizocianurno kislino, je potrebno izvajati vsaj 48 ur.\n_START_SECTION_\nUkrepi za prvo pomo\xc4\x8d:\n_START_PARAGRAPH_\nVdihovanje: Osebo, ki ka\xc5\xbee znake zastrupitve nemudoma prenesti na sve\xc5\xbei zrak ali ga oskrbeti z kisikom. V primeru izgube zavesti, ga je potrebno polo\xc5\xbeiti v bo\xc4\x8dni polo\xc5\xbeaj po navodilih oskrbe prve pomo\xc4\x8di. Zau\xc5\xbeitje: Nemudoma poiskati zdravni\xc5\xa1ko pomo\xc4\x8d ali poklicati 112. Stik s ko\xc5\xbeo: \xc4\x8ce trikloroizocianurna kislina pride v stik s ko\xc5\xbeo, ne pride do zastrupitve. Kljub temu pa se lahko pojavijo po\xc5\xa1kodbe ko\xc5\xbee, podobne opeklinam. Stik z o\xc4\x8dmi: Nemudomoma je potrebno izpirati o\xc4\x8di pri odprtih vekah z obilno koli\xc4\x8dino vode. Poiskati zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu:\n_START_PARAGRAPH_\nPosebne nevarnosti: velika nevarnost zastrupitve, saj se ob po\xc5\xbearu spro\xc5\xa1\xc4\x8dajo strupeni plini. Primerna sredstva za ga\xc5\xa1enje: po\xc5\xbear se sme gasiti s CO\xe2\x82\x82, prahom za ga\xc5\xa1eneje ali vodno meglo. Ob ve\xc4\x8djih po\xc5\xbearih se lahko uporabi vodno meglo ali alkoholno obstoje\xc4\x8do peno. Posebna za\xc5\xa1\xc4\x8ditna oprema za gasilce: Obvezna uporaba dihalnih aparatov (neodvisen izvor zraka).\n_START_SECTION_\nUkrepi ob nezgodnih izpustih:\n_START_PARAGRAPH_\nPrevidnostni ukrepi, ki se nana\xc5\xa1ajo na ljudi: osebe na kraju izpusta obvezno uporabljajo osebno varovalno opremo. Druge navzo\xc4\x8de je potrebno nemudoma odstraniti iz okolice izpusta in nad njimi izvajati zdravni\xc5\xa1ki nadzor vsaj 48 ur zaradi mo\xc5\xbenosti naknadnih znakov zastrupitve. Ekolo\xc5\xa1ki za\xc5\xa1\xc4\x8ditni ukrepi: za\xc5\xa1\xc4\x8ditni ukrepi ob izlitju morajo prepre\xc4\x8diti prehod trikloroizocianurne kisline v povr\xc5\xa1inske in podtalne vode, ravno tako mora biti prepre\xc4\x8den izliv v odtoke kanalizacijskega sistema, saj lahko povzro\xc4\x8di ekolo\xc5\xa1ko katastrofo. Ob sumu izlitja je potrebno nemudoma obvestiti ustrezne uradne organe.\n_START_SECTION_\nRavnanje z nevarno snovjo in skladi\xc5\xa1\xc4\x8denje\n_START_PARAGRAPH_\nRavnanje: varstveni ukrepi na delovnem mestu v zaprtih prostorih morajo zagotoviti redno odsesavanje zraka in prepre\xc4\x8diti pra\xc5\xa1enje. Skladi\xc5\xa1\xc4\x8denje: skladi\xc5\xa1\xc4\x8dni prostor mora biti hladen, suh in opremljen z dihalnimi in gasilnimi aparati, skladi\xc5\xa1\xc4\x8dna embala\xc5\xbea pa zatesnejna. V istem skladi\xc5\xa1\xc4\x8dnem prostoru je skladi\xc5\xa1\xc4\x8denje drugih vrst kislin nedovoljeno.\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nPri delu s trikloroizocianurno kislino ni dovojeno u\xc5\xbeivati hrane in pija\xc4\x8de. Kajenje v delovnem okolju je strogo prepovedano. Upo\xc5\xa1tevati vse varnostne ukrepe in uporabljati ustrezno osebno varovalo opremo (kot so: za\xc5\xa1\xc4\x8ditna o\xc4\x8dala, plasti\xc4\x8dne ali gumijaste rokavice, za\xc5\xa1\xc4\x8ditna delovna obleka, za\xc5\xa1\xc4\x8ditna obutev, respirator ali dihalni aparat), da se prepre\xc4\x8di stik z o\xc4\x8dmi,ko\xc5\xbeo in dihali. Umivanje rok po delu s trikloroizocianurno kislino je obvezno. \xc4\x8ce pride do fizi\xc4\x8dnega stika z obleko jo je potrebno nemudoma sle\xc4\x8di.\n_START_SECTION_\nFizikalne in kemijske lastnosti\n_START_PARAGRAPH_\nVonj: po kloru, tali\xc5\xa1\xc4\x8de: 225 \xc2\xb0C - 240 \xc2\xb0C, topnost v vodi pri 20 \xc2\xb0C: 12 g/l, pH pri 20 \xc2\xb0C: 2,7-3,3\n_START_SECTION_\nObstojnost in reaktivnost\n_START_PARAGRAPH_\nNevarne reakcije so pri\xc4\x8dakovane s kislinami in klorirnimi sredstvi. Rezultat razkroja je klor in vodikov klorid.\n_START_SECTION_\nToksikolo\xc5\xa1ki podatki\n_START_PARAGRAPH_\nAkutna toksi\xc4\x8dnost: 87-90-1 trikloroizocianurna kislina: Oralno, podgana, LD\xe2\x82\x85\xe2\x82\x80: 406\xc2\xa0mg/kg; Inhaliranje, podgana, ena ura izpostavljenosti,LD\xe2\x82\x85\xe2\x82\x80: > 50\xc2\xa0mg/l; Dermalno, kunec, LD\xe2\x82\x85\xe2\x82\x80: 7600\xc2\xa0mg/kg\n_START_SECTION_\nEkotoksikolo\xc5\xa1ki podatki\n_START_PARAGRAPH_\nEkotoksi\xc4\x8dnost: 87-90-1 trikloroizocianurna kislina: Ribe, LD\xe2\x82\x85\xe2\x82\x80 (96 ur): 0,088\xc2\xa0mg/l\n_START_SECTION_\nOdstranjevanje\n_START_PARAGRAPH_\nOdstranjevanje ostankov trikloroizocianurne kisline ali pripadajo\xc4\x8de embala\xc5\xbee mora potekati skladno z okoljsko zakonodajo, v delu ki se nana\xc5\xa1a na ravnanje z nevarnimi odpadki in ravnanje z embala\xc5\xbeo in odpadno embala\xc5\xbeo. Neporabljeno sredstvo ali neo\xc4\x8di\xc5\xa1\xc4\x8deno embala\xc5\xbeo se sme oddajati izklju\xc4\x8dno poobla\xc5\xa1\xc4\x8denemu zbiralcu ali odstranjevalcu nevarnih odpadkov. Samo embala\xc5\xbeo, ki je bila pred oddajo najmanj trikrat izprana, je mo\xc5\xbeno oddati kot nenevaren odpadek.\n_START_SECTION_\nZakonsko predpisani podatki o predpisih\n_START_PARAGRAPH_\n\xc4\x8crkovni znak in napis za opozarjanje na nevarnost: Xn - Zdravju \xc5\xa1kodljivo, N - Okolju nevarno. Opozorilni stavki: R22 - Zdravju \xc5\xa1kodljivo pri zau\xc5\xbeitju, R31 - V stiku s kislinami se spro\xc5\xa1\xc4\x8da strupen plin, R36/37 - Dra\xc5\xbei o\xc4\x8di in dihala, R50/53 - Zelo strupeno za vodne organizme: lahko povzro\xc4\x8di dolgotrajne \xc5\xa1kodljive u\xc4\x8dinke na vodno okolje. Obvestilni stavki: S2 - Hraniti izven dosega otrok, S8 - Posodo hraniti na suhem, S26 - \xc4\x8ce pride v o\xc4\x8di takoj izpirati z obilo vode in poiskati zdravni\xc5\xa1ko pomo\xc4\x8d, S41 - Ne vdihavati plinov, ki nastanejo ob po\xc5\xbearu ali eksploziji, S43 - Za ga\xc5\xa1enje uporabiti prah za ga\xc5\xa1enje, ne uporabiti vode, S46 - \xc4\x8ce pride do zau\xc5\xbeitja, takoj poiskati zdravni\xc5\xa1ko pomo\xc4\x8d in pokazati embala\xc5\xbeo ali etiketo, S50 - Ne me\xc5\xa1ati s kislinami, S60 - Snov / pripravek in embala\xc5\xbeo odstraniti kot nevarni odpadek, S61 - Ne izpu\xc5\xa1\xc4\x8dati / odlagati v okolje. Upo\xc5\xa1tevati posebna navodila / varnostni list. Predpisi: Izpisani podatki so skladni s predpisi, ki urejajo razvr\xc5\xa1\xc4\x8danje, pakiranje in ozna\xc4\x8devanje nevarnih snovi oz. pripravkov.\n_START_SECTION_\nDruge informacije\n_START_PARAGRAPH_\nAvtor: Bla\xc5\xbe Posu\xc5\xa1en_NEWLINE_Datum: 8.2.2010'